
					2026 m. vasario 11 d. įsakymu Nr. V3-28 (1.6.)


ŠIAULIŲ LOPŠELIO-DARŽELIO ,,BITĖ“
VAIKŲ MAITINIMO ORGANIZAVIMO TVARKOS APRAŠAS

I SKYRIUS
BENDROSIOS NUOSTATOS 

1. Šiaulių lopšelio-darželio ,,Bitė“ (toliau – lopšelis-darželis) vaikų maitinimo organizavimo tvarkos aprašas (toliau – Aprašas) nustato vaikų maitinimo organizavimo tvarką, finansavimo sąlygas ir atlyginimo už maitinimo paslaugas apskaičiavimo tvarką.
2. Lopšelyje-darželyje organizuojama:
2.1. vaikų maitinimo paslaugos, už kurias Šiaulių miesto savivaldybės (toliau – Savivaldybė) tarybos nustatytą atlyginimą sumoka tėvai (kiti teisėti vaiko atstovai);
2.2. nemokamas vaikų maitinimas, kuris yra skiriamas Lietuvos Respublikos socialinės paramos mokiniams įstatymo nustatyta tvarka, finansuojamas iš valstybės biudžeto specialiosios tikslinės dotacijos savivaldybių biudžetams bei Šiaulių miesto savivaldybės biudžeto. Nemokamas maitinimas organizuojamas vadovaujantis Savivaldybės tarybos nustatyta Mokinių nemokamo maitinimo organizavimo savivaldybės ir nevalstybinėse mokyklose tvarka.
3. Lopšelyje-darželyje visiems vaikams yra sudarytos sąlygos pavalgyti šilto maisto.
4. Lopšelyje-darželyje sudarytos galimybės atsinešti, laikyti, pašildyti iš namų tą dieną atsineštą maistą ir juo maitintis.
5. Jei lopšelis-darželis veikia, maitinimas organizuojamas mokinių atostogų, nustatytų Švietimo, mokslo ir sporto ministerijos patvirtintuose bendruosiuose ugdymo planuose, metu.
6. Vaikams, turintiems sveikatos sutrikimų, organizuojamas pritaikytas maitinimas pagal atskirą valgiaraštį, kuris sudaromas atsižvelgiant į pateiktas gydytojo rekomendacijas raštu (forma Nr. E027-1). 
7. Lopšelis-darželis, atsižvelgdamas į fiziologinius vaikų poreikius, amžiaus ypatumus, sveikos mitybos principus ir taisykles, sudaro maitinimo valgiaraščius it tvarkaraščius, maitinimui teikiamų maisto produktų asortimentą, atsiskaitymo už maitinimo paslaugas lopšelyje-darželyje tvarką.

II SKYRIUS
MAITINIMO ORGANIZAVIMAS LOPŠELYJE-DARŽELYJE

8. Vaikų maitinimų skaičius priklauso nuo jų buvimo lopšelyje-darželyje trukmės. Vaikai turi būti maitinami ne rečiau nei kas 3 val. 30 min. Tėvams (kitiems teisėtiems vaiko atstovams) pasirinkus ne ilgesnį kaip 4 val. trukmės ugdymą per dieną, vaikui organizuojamas mažiausiai vienas maitinimas. Apie planuojamus kito mėnesio pakeitimus tėvai privalo informuoti lopšelį-darželį iki einamojo mėnesio priešpaskutinės darbo dienos.
9. Lopšelyje-darželyje sudaromas penkiolikos dienų 1-3 m. ir 4-6 m. amžiaus grupių pusryčių/pietų/vakarienės perspektyvinis valgiaraštis, kuris tvirtinamas lopšelio-darželio direktoriaus.
10. Pagal perspektyvinį valgiaraštį sudaromas valgiaraštis-reikalavimas (maisto produktams išduoti, forma Nr. 299).
11. Pagal valgiaraštį-reikalavimą (maisto produktams išduoti) sudaromas dienos valgiaraštis, kuriame nurodyti patiekiami patiekalai ir jų kiekiai gramais.
12. Dienos valgiaraštis skelbiamas kiekvienoje vaikų atvykimo į lopšelį-darželį patalpoje ir Elektroniniame dienyne.
13. Išlaidas už maitinimo paslaugas sumoka tėvai (kiti teisėti vaiko atstovai) pagal Savivaldybės tarybos patvirtintą Atlyginimo už vaikų, ugdomų pagal ikimokyklinio ir priešmokyklinio ugdymo programas, išlaikymo savivaldybės švietimo įstaigose nustatymo tvarkos aprašą. 
            14. Išlaidos apskaičiuojamos ir mokamos tokia tvarka:
            14.1. Grupės pedagogai kiekvieną dieną iki 9.00 val. Elektroniniame dienyne parašo į lopšelį-darželį atvykusių vaikų skaičių. Pagal šį skaičių ruošiamas porcijų kiekis. 
            14.2. Grupės pedagogai Elektroniniame dienyne pildo Grupės lankomumo apskaitos žiniaraštį, kuriame nurodo lankytas ir praleistas dienas, bei dienas už kurias yra mokama. Žiniaraščiai sekančio mėnesio pirmą darbo dieną perduodami Šiaulių apskaitos centrui, tvarkančiam lopšelio-darželio buhalterinę apskaitą (toliau – Centras).
            14.3. Centras kiekvieno ugdytinio tėvams (kitiems teisėtiems vaiko atstovams) elektroniniu būdu iki mėnesio penktos dienos pateikia kvitą, kuriame nurodoma vaiko vardas, pavardė, įmokos suma, banko sąskaita, laikotarpis, už kurį mokama įmoka. 
            14.4. Tėvai (kiti teisėti vaiko atstovai) pagal pateiktą kvitą perveda pinigus į lopšelio-darželio sąskaitą iki einamojo mėn. 25 d.
15. Už maitinimo paslaugą gaunamos pajamos įtraukiamos į apskaitą kaip lopšelio-darželio pajamų lėšos. Lopšelio-darželio direktorius užtikrina, kad gautos pajamos už maisto produktus būtų naudojamos tik maisto produktams įsigyti, o pajamos, gautos už patiekalų gamybą, būtų naudojamos virtuvės darbuotojų darbo užmokesčiui, socialinio draudimo įmokoms, elektros energijai, karšto ir šalto vandens sąnaudoms, laboratoriniams vandens kokybės tyrimams, svarstyklių ir termometrų patikrai, įrenginių, virtuvės patalpų remontui ir kitoms išlaidoms, tiesiogiai susijusioms su virtuvės veikla, padengti. Jei lopšelis-darželis turi pakankamai lėšų anksčiau šiame punkte nurodytoms reikmėms apmokėti, už patiekalų gamybą gautas lėšas gali panaudoti maitinimo patalpų remontui, jose reikalingam ilgalaikiam turtui, prekėms, paslaugoms pirkti.
16. Lopšelio-darželio virtuvės darbuotojų pareigybes ir etatų skaičių nustato lopšelio-darželio direktorius, atsižvelgdamas į maitinamų asmenų ir maitinimų skaičių.
17. Maitinimui organizuoti lopšelio-darželio virtuvės darbuotojų pareigybės finansuojamos iš savivaldybės biudžeto.

III SKYRIUS
BAIGIAMOSIOS NUOSTATOS

18. Vaikų maitinimas lopšelyje-darželyje turi atitikti Vaikų maitinimo organizavimo tvarkos aprašo, patvirtinto Lietuvos Respublikos sveikatos apsaugos ministro 2011 m. lapkričio 11 d. įsakymu Nr. V-964 ,,Dėl Vaikų maitinimo organizavimo tvarkos aprašo patvirtinimo“ (su visais papildymais ir pakeitimais), nuostatas.
19. Už vaikų maitinimo organizavimą lopšelyje-darželyje atsako lopšelio-darželio direktorius.
20. Vaikų maitinimo organizavimą lopšelyje-darželyje koordinuoja Savivaldybės administracijos Švietimo skyrius. 
21. Šiaulių švietimo kompetencijų centro specialistas analizuoja lopšelių-darželių virtuvėse gaminamo maisto produkcijos kokybę, technologinių procesų ypatumus, teikia informaciją ir siūlymus dėl maitinimo trūkumų šalinimo lopšelio-darželio vadovui, konsultuoja lopšeliu-darželius dėl vaikų maitinimo organizavimo.
22. Lopšelio-darželio direktorius inicijuoja vaikų tėvų (kitų teisėtų vaiko atstovų) supažindinimą su šiuo Aprašu.
23. Aprašas skelbiamas lopšelio-darželio interneto svetainėje.
24. Aprašą keičia ar naikina lopšelio-darželio direktorius.

________________________________________________


Susipažinome su Šiaulių lopšelio-darželio ,,Bitė“ vaikų maitinimo organizavimo aprašu: 

